CELEX: 32010R1070
Language: et
Date: 2010-11-22 00:00:00
Title: Komisjoni määrus (EL) nr 1070/2010, 22. november 2010 , millega muudetakse direktiivi 2008/38/EÜ, lisades kasutusotstarvete loetellu eritoitmise eesmärgina liigeste ainevahetuse toetamise osteoartriidi puhul kassidel ja koertel  EMPs kohaldatav tekst

23.11.2010   
            
            
               ET
            
            
               Euroopa Liidu Teataja
            
            
               L 306/42
            
         KOMISJONI MÄÄRUS (EL) nr 1070/2010,
   22. november 2010,
   millega muudetakse direktiivi 2008/38/EÜ, lisades kasutusotstarvete loetellu eritoitmise eesmärgina liigeste ainevahetuse toetamise osteoartriidi puhul kassidel ja koertel
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 13. juuli 2009. aasta määrust (EÜ) nr 767/2009 sööda turuleviimise ja kasutamise kohta, millega muudetakse Euroopa Parlamendi ja nõukogu määrust (EÜ) nr 1831/2003 ning tunnistatakse kehtetuks nõukogu direktiivid 79/373/EMÜ, 82/471/EMÜ, 83/228/EMÜ, 93/74/EMÜ, 93/113/EÜ ja 96/25/EÜ, komisjoni direktiiv 80/511/EMÜ ning komisjoni otsus 2004/217/EÜ, (1) eriti selle artikli 10 lõiget 5,
   ning arvestades järgmist:
   
               (1)
            
            
               Komisjon on saanud määruse (EÜ) nr 767/2009 artikli 10 kohase taotluse lisada komisjoni 5. märtsi 2008. aasta direktiivi 2008/38/EÜ (milles koostatakse eritoitmiseks mõeldud söötade sihtkasutuse nimekiri) (2) I lisa B osas olevasse eritoitmiseks mõeldud söötade loetellu kasside ja koerte puhul eritoitmise eesmärk „liigesefunktsiooni toetamine osteoartriidi puhul”. Komisjon on taotluse koos sellele lisatud toimikuga liikmesriikidele kättesaadavaks teinud.
            
         
               (2)
            
            
               Taotlusele lisatud toimikus on näidatud, et sööda spetsiifiline koostis vastab kavandatud erisöötmise eesmärgile ja et sellel ei ole kahjulikku mõju loomade või inimeste tervisele, keskkonnale ega loomade heaolule. Seega on taotlus vastuvõetav ja sihtkasutuste loetellu tuleks lisada eritoitmise eesmärk „liigeste ainevahetuse toetamine osteoartriidi puhul” koerte ja kasside puhul.
            
         
               (3)
            
            
               Seetõttu tuleks direktiivi 2008/38/EÜ vastavalt muuta.
            
         
               (4)
            
            
               Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega ning ei Euroopa Parlament ega nõukogu ei ole vastuväiteid esitanud,
            
         ON VASTU VÕTNUD KÄESOLEVA MÄÄRUSE:
   Artikkel 1
   Direktiivi 2008/38/EÜ I lisa muudetakse vastavalt käesoleva määruse lisale.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 22. november 2010
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 229, 1.9.2009, lk 1.
   
      (2)  ELT L 62, 6.3.2008, lk 9.
   
      LISA
      Direktiivi 2008/38/EÜ I lisa B osasse, eritoitmise eesmärkide ridade „Nahafunktsiooni toetamine dermatoosi ja liigse karvade väljalangemise korral” ja „Vasikate tetaania ohu vähendamiseks” vahele lisatakse järgmine rida:
      
         
                     Eritoitmise eesmärk
                  
                  
                     Põhilised toiteomadused
                  
                  
                     Loomaliik või -kategooria
                  
                  
                     Märgistamisel esitatavad andmed
                  
                  
                     Soovitatav kasutusaeg
                  
                  
                     Muud sätted
                  
               
                     „Liigeste ainevahetuse toetamine osteoartriidi puhul
                  
                  
                     Koerad:
                     
                                  
                              
                              
                                 Kuivaine üldkoguses minimaalne omega-3 rasvhapete üldsisaldus 3,3 % ja eikosapentaeenhappe sisaldus 0,38 %.
                              
                           
                                  
                              
                              
                                 Piisav E-vitamiini tase.
                              
                           Kassid:
                     
                                  
                              
                              
                                 Kuivaine üldkoguses minimaalne omega-3 rasvhapete üldsisaldus 1,2 % ja dokosaheksaeenhappe sisaldus 0,28 %.
                              
                           
                                  
                              
                              
                                 Kõrgem metioniini- ja mangaanisisaldus.
                              
                           
                                  
                              
                              
                                 Piisav E-vitamiini tase.
                              
                           
                  
                     Koerad ja kassid
                  
                  
                     Koerad:
                     
                                 —
                              
                              
                                 Omega-3 rasvhapete üldsisaldus
                              
                           
                                 —
                              
                              
                                 Eikosapentaeenhappe üldsisaldus
                              
                           
                                 —
                              
                              
                                 E-vitamiini üldsisaldus
                              
                           Kassid:
                     
                                 —
                              
                              
                                 Omega-3 rasvhapete üldsisaldus
                              
                           
                                 —
                              
                              
                                 Dokosaheksaeenhappe üldsisaldus
                              
                           
                                 —
                              
                              
                                 Metioniini üldsisaldus
                              
                           
                                 —
                              
                              
                                 Mangaani üldsisaldus
                              
                           
                                 —
                              
                              
                                 E-vitamiin kokku
                              
                           
                  
                     Esialgu kuni 3 kuud
                  
                  
                     Enne kasutamist või kasutusaja pikendamist soovitatakse konsulteerida veterinaariga.”